Triage

Triage (fr. for sortering ) er en proces til bestemmelse af prioriteter i behandling af patienter baseret på sværhedsgraden af deres tilstand. 

 "... Triage som proces bruges til klassificering og udvælgelse af patienter på baggrund af type, tilstand og akuthed. Triageprocessen handler om at få den rigtige patient det rigtige sted hen til de rigtige ressourcer på det rigtige tidspunkt. ..."

Hensigten er at gøre behandlingen af patienten mere effektiv, når ressourcerne er for utilstrækkelige til at alle kan behandles med det samme. For eksempel kan triage bruges til patienter, der ankommer til en akutmodtagelse. Et triagesystem blev anvendt i Frankrig under første verdenskrig ved behandlingen af sårede soldater fra slagmarken ved  feltlazaretter bag fronten. 

Grundlæggende kan triage opdeles i tre kategorier :
 Overlever uanset hvilken yderligere behandling der gives
 Dør uanset hvilken yderligere behandling der gives
 Øjeblikkelig behandling kan gøre en positiv forskel for overlevelse

Triageringssystemer
Et dansk triagesystem har akronymet DEPT for Danish Emergency Process Triage "... et nationalt tilgængeligt triageværktøj, der henvender sig til alle afdelinger med akut modtagefunktion. ..."

Der findes andre systemer til triagering :  
 ATS – Australasian Triage Scale, risikofaktorer
 CATS – Canadian, vitalparametre og symptoner
 ESI – Emergency Severity Index
 MTS – Manchester Triage System
 METTS – Medical Triage and Treatment System
 ADAPT – Proces triage

Under- og overtriagering
Jo færre ressourcer der er til rådighed, jo vigtigere er det at ramme det rigtige triageniveau.
Ved overtriagering tildeles der for mange og ved undertriagering for få ressourcer. Overtriagering kan resultere i at der er for få ressourcer længere nede i køen, og patienter dér kan derfor opleve undertriagering, hvilket kan være livstruende. Man søger derfor at ramme det rigtige triageniveau.

Farvekoder
Man kan bruge kort, skilte, skemaer, små lygter om natten eller elektroniske indretninger som hæftes på patienterne.

Galleri

Referencer

Se også 
 Akutmedicin – Nødbehandler – Glasgow Coma Scale (GCS) – Medicinsk etik – Sygepleje – Respirator

Eksterne henvisninger

  Se Wiktionarys definition på ordet triage (en) – "Triage hos Ordnet.dk
 "Grøn, gul, rød - indlagt" fra Dsr.dk, Dansk Sygeplejeråd (Sygeplejersken 2020 ; (1): 38-41) – Om ny triagemodel 
 "battlefield triage" : "What Coronavirus Triage Could Look Like in American Hospitals" af Matt Stieb, 18. marts 2020 : "...In Italy [...] doctors in hospitals overrun with coronavirus patients have been forced to practice “disaster medicine” and enact battlefield triage to determine which cases receive treatment. ..."
 Hvem får behandling : "How Do Hospitals Decide Who Gets Treatment?" fra Nytimes.com. Af Mike Baker, Sheri Fink, 31. marts 2020
 "Danish Criteria-based Emergency Medical Dispatch – Ensuring 112 callers the right help in due time?" af Mikkel S. Andersen, 2014 –  "What is eTriage?" : "... a digital triage solution [...] to automatically checks-in and prioritise (triage) patients upon arrival ..." 
 "COVID-19: Førstehåndserfaringer fra frontlinjen" fra Akutmedicineren.dk – "COVID-19: Triage Tent Logistics" fra Hippoed.com, telttriage

Lægevidenskab
Militære udtryk
Franske ord og vendinger
Livredning
Medicinsk etik
Beredskab